В България си имаме една много мъдра поговорка: “Опознай родината за да я обикнеш” и колкото повече пътуваме с Ели, толкова повече се убеждаваме в правотата ѝ. Миналата година Сливен се оказа една от най-големите ни изненади. Дори не предполагахме, че ще си прекараме толкова прекрасно там и няма да искаме да си тръгнем.

За да ви покажем какво толкова ни впечатли в този иначе обикновен български глад, събрахме списък на нещата, в които няма как да не се влюбите ако опознаете този регион. Но преди да ви разкажем за самия град и какво има да се види в него, нека отговорим на един много ключов въпрос:

Къде да отседнете в Сливен?

Ако искате да сте сигурни, че почивката ви в Сливен ще е онова преживяване, което наистина да запомните силно ви препоръчваме да отседнете в Малката Къща. Комбинираното гостоприемство на американец и българка ще ви накара да се чувствате наистина като у дома си. Бонус е, че това е зоната с най-чист въздух в Сливен, в която ще спите като пеленачета! Повече подробности за Малката Къща (и контактите на собствениците) можете да откриете тук.

Центърът на Сливен

Макар на пръв поглед да изглежда най-обикновен, центърът на Сливен крие някой приятни изненади. Особено след залез слънце! Една от тях е вековно дърво на възраст над 1000 години от типа Полски бряст, разположено непосредствено до сградата на Общината. Това дърво е било свидетел на битките с византийците и на падането на Първото Българско Царство. Предоставяло е сянка през слънчевите летните дни и убежище през снежните зими на стотици хиляди хора и все още гордо се извисява в сърцето на Сливен, спомняйки си истории, които никога няма да чуем.

Второто съкровище е самата сграда на Общината. Красива през деня и омайно пленяваща през нощта. Ако сте фенове на Марвел, бихте могли да се възползвате от дизайна на лампите на площада пред Общината и поне за кратко да се почуствате като Жената чудо или Супермен 🙂

Туида | Локация ( Линк

Туида е още едно Тракийско светилище, превърнато в последстие в Римско, а в после унищожено по време на инвазията на Хуните и Славяните на Балканския полуостров. Ако сте любители на археологията можете да прочетете повече за историята на крепостта тук. Това, което ние, като посетители можем да ви кажем е, че Туида е една от най-добре запазените крепости в България, която дава доста добра идея какъв е бил живота в онези времена. Разходката в крепостта е изключително приятна и там можете да се запознаете с очарователния Драко – един много дружелюбен сокол, който с охота ще ви позволи да го погалите.

Работно време:

От Май до Септември: 9:00 – 20:00 (всеки ден)

От Октомври до Април: 9:00 – 20:00 (Всеки ден без Понеделник)

Телефон: 0895 467 289

Входна такса:

Възрастни: 3.00 лева

Ученици и пенсионери: 1.00 лев

Групи от 10 човека и повече: 2.00 лева/на човек

Телевизионната кула | Локация ( Линк

По някаква причина Сливен много рядко бива включван в туристическия маршрут на туристите, които посещават България – огромна грешка! За щастие успяхме да открием малко информация за Сините Камъни в блога на Андрей Андреев и ако погледнете снимките, които е направил не бихте се чудили защо решихме да посетим това място.

Телевизионната кула се намира точно над Сливен. От там се открива невероятна гледка към града и цялата Горнотракийска низина. Достигането отнема около 20 – 30 минути с кола от Сливен (в зависимост от скоростта, с която шофирате) и буквално няма пешеходно разстояние от мястото за паркиране зад кулата до точката, от която гледката се разкрива пред очите ви.

Карандила

Това място е толкова величествено, че нямаше как да не му отделим специално място, а вие от своя страна не можете да си позволите да го пропуснете! Ако сте там през уикенда, непременно опитайте от хляба направен в пекарната на Карандила. Този хляб е една от онези невероятни находки, която ще ви накара да се позабърсвате всеки път, в който се сетите за него 😉

Халката | Начало на пешеходния маршрут ( линк

На 30 минути пеша след началната лифт станцията в Сливен ще намерите Халката – скално образувание, за което се твърди, че има невероятната сила да помага на хората бягащи от лошото в живота си. Независимо дали ще решите да вярвате на легендите или не, разходката до там определено си заслужава. По пътя ще преминете през красива гора, ще прекосите няколко салдурести дървени мостчета разположени над планински извори и бързеи и ще можете да се насладите на песните на птичките, сгушили се в короните на дърветата около вас.

И още малко 🙂

Ако мислите, че това е всичко, което прави Сливен идеално място за почивка сте в грешка. Градът се оказва чудесна начална точка за посещение на още няколко популярни туристически дестинации, които сме изброили по-долу:

1. Жеравна | Локация ( Линк

2. Язовир Жребчево | Локация ( Линк

3. Медвен | Локация ( Линк